CELEX: C2006/178/28
Language: hu
Date: 2006-07-29 00:00:00
Title: C-206/06. sz. ügy: Rechtbank Groningen (Hollandia) által  2006. május 2-án  benyújtott előzetes döntéshozatal iránti kérelem – Essent Netwerk Noord BV és társai kontra Aluminium Delfzijl BV

29.7.2006   
            
            
               HU
            
            
               Az Európai Unió Hivatalos Lapja
            
            
               C 178/17
            
         Rechtbank Groningen (Hollandia) által 2006. május 2-án benyújtott előzetes döntéshozatal iránti kérelem – Essent Netwerk Noord BV és társai kontra Aluminium Delfzijl BV
   (C-206/06. sz. ügy)
   (2006/C 178/28)
   Az eljárás nyelve: holland
   A kérdést előterjesztő bíróság
   Rechtbank Groningen (Hollandia).
   Az alapeljárás felei
   
      Felperes: Essent Netwerk Noord BV és társai
   
      Alperes: Aluminium Delfzijl BV.
   
      Többi fél: B.V. Nederlands Elektriciteit Administratiekantoor, Saranne BV, BV Nederlands Elektriciteit Administratiekantoor, Holland állam (Gazdasági Minisztérium)
   Az előzetes döntéshozatalra előterjesztett kérdések
   
               1)
            
            
               Az EK-Szerződés 25. és 90. cikkét úgy kell-e értelmezni, hogy e cikkek ellentétesek azzal a törvényi rendelkezéssel, amelynek értelmében a villamos energia belföldi vásárlóinak meghatározott átmeneti időszak során (2000. augusztus 31-től 2000. december 31-ig) a hálózat üzemeltetője számára pótdíjat kell fizetniük a rendelkezésükre bocsátott villamosenergia-mennyiség után, abban az esetben, ha a pótdíjat a hálózat üzemeltetőjének ki kell fizetnie a jogszabályban kijelölt vállalkozás számára a piaccal össze nem egyeztethető olyan költségek fedezése céljából, amelyek e vállalkozás által a villamosenergia-piac liberalizációját megelőzően vállalt kötelezettségek vagy befektetések eredményeként merültek fel, és ez a vállalkozás:
               
                           —
                        
                        
                           a négy belföldi villamosenergia-termelő közös anyavállalata,
                        
                     
                           —
                        
                        
                           az érintett időszak során (2000) az ezen év során felmerült, a piaccal össze nem egyeztethető költségekért egyedül felelős,
                        
                     
                           —
                        
                        
                           nem vitatott, hogy e költségek fedezéséhez a 2000-es évben 400 millió NLG (181 512 086,40 EUR) szükséges, és
                        
                     
                           —
                        
                        
                           amennyiben a pótdíjból származó jövedelem meghaladja a fent említett összeget, e többletet a miniszter részére kell befizetni?
                        
                     
         
               2)
            
            
               Az első kérdésben említett szabály megfelel-e az EK 87. cikk (1) bekezdése követelményeinek?